
	МИНИСТЕРСТВО

ЗДРАВООХРАНЕНИЯ 

РЕСПУБЛИКИ МОЛДОВА

	
	O R D I N

mun. Chişinău
	

	„__21__”_____09_____2010
Cu privire la efectuarea întreruperii voluntare a cursului sarcinii în condiţii de siguranţă                              
	
	Nr.__________647________




În scopul asigurării serviciilor calitative şi accesibile de întrerupere voluntară a cursului sarcinii, conform prevederilor articolului 32 al Legii ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr. 34, art. 373),  articolele 6 şi 7 ale Legii nr. 185-XV din 24 mai 2001 cu privire la ocrotirea sănătăţii reproductive şi planificarea familială (Monitorul Oficial al Republicii Moldova, 2001, nr. 90-91, art. 697), şi articolele 5 şi 9 ale Legii nr. 263-XVI din 27 octombrie 2005 cu privire la drepturile şi responsabilităţile pacientului (Monitorul Oficial al Republicii Moldova, 2005, nr. 176-181, art. 867), 

ORDON:

1. Se aprobă:

1) Regulamentul privind efectuarea întreruperii voluntare a cursului sarcinii, conform anexei nr. 1.

2) Fişa medicală pentru efectuarea întreruperii voluntare a cursului sarcinii (Formularul nr. 003-3/e), conform anexei nr. 2.
3) Registrul   de  evidenţă a intervenţiei de întrerupere voluntară a cursului sarcinii (Formularul nr. 003-4/e), conform anexei nr. 3.
2. Conducătorii instituţiilor medico-sanitare:

1)  vor organiza prestarea serviciilor de întrerupere a sarcinii în conformitate cu prevederile prezentului ordin;
2) vor asigura condiţiile necesare pentru prestarea serviciilor de întrerupere voluntară a cursului sarcinii;
3) vor efectua trimestrial analiza calităţii serviciilor de întrerupere voluntară a cursului sarcinii, cu punerea în discuţie anuală la Şedinţa Consiliului Medical;
4) vor asigura raportarea statistică a efectuării întreruperii voluntare a cursului sarcinii către Centrul Naţional de Management în Sănătate conform prevederilor prezentului Regulament. 

3. Specialiştii principali al Ministerului Sănătăţii în planificarea familială  şi obstetrică şi ginecologie, în comun cu Institutul de Cercetări Ştiinţifice în domeniul Ocrotirii Sănătăţii Mamei şi Copilului:

1) vor asigura monitorizarea şi controlul implementării şi realizării prevederilor Regulamentului în cauză.
2) vor efectua semestrial şi anual analiza efectuării intervenţiilor de întrerupere voluntară a cursului sarcinii în instituţiile medico-sanitare din republică, cu prezentarea informaţiei exhaustive privind situaţia curentă şi propuneri privind îmbunătăţirea acesteia. 

4. Direcţia politici asistenţa medicală femeii, copilului şi grupurilor vulnerabile a Ministerului Sănătăţii va asigura suportul consultativ-metodic necesar pentru implementarea prevederilor prezentului ordin.
5. Se abrogă pct.7 din anexa la ordinul Ministerului Sănătăţii nr. 139 din 28 mai 2002 „Cu privire la aprobarea formularelor de evidenţă medicală primară din instituţiile medicale”, Fişa medicală de întrerupere a sarcinii (Formularul 003-1/e).
6. Controlul executării ordinului în cauză se atribuie dlui Gheorghe Ţurcanu, viceministrul sănătăţii.

Viceministru




                 Octavian GRAMA 
Anexa nr. 1
la ordinul Ministerului Sănătăţii  
nr.____din _____________ 2010
REGULAMENTUL

 privind efectuarea întreruperii voluntare a cursului sarcinii
Capitolul I. Dispoziţii generale

1. Regulamentul pentru efectuarea întreruperii voluntare a cursului sarcinii (în continuare Regulament) stabileşte cadrul normativ de activitate a instituţiilor medico-sanitare privind prestarea serviciilor de întrerupere voluntară a cursului sarcinii.

2. Noţiunea de întrerupere voluntară a cursului sarcinii este definită prin întreruperea cursului sarcinii bazat pe alegere, atât în baza dreptului femeii la sănătatea reproducerii prin prisma drepturilor omului, inclusiv dreptul femeii la maternitate, precum şi la libera alegere a instituţiei medico-sanitare care prestează servicii de întrerupere voluntară a cursului sarcinii (în continuare instituţie medico-sanitară), electiv şi în baza indicaţiilor medicale şi sociale, stabilite de Ministerul Sănătăţii în prezentul Regulament. 
Capitolul II. Obiectivele principale

3. Asigurarea accesibilităţii universale a femeii gravide la servicii de întrerupere voluntară a cursului sarcinii.

4. Asigurarea serviciilor medicale de înaltă calitate de întrerupere voluntară a cursului sarcinii, fără pericol pentru viaţa şi sănătatea reproductivă a femeii gravide.

5. Promovarea celor mai sigure, inofensive şi calitative practici ale îngrijirii în întreruperea voluntară a cursului sarcinii, bazate pe dovezi ştiinţifice. 

6. Promovarea principiilor şi drepturilor esenţiale ale femeii gravide în îngrijirile de întrerupere voluntară a cursului sarcinii (dreptul la consiliere, acord informat, garantarea respectării intimităţii şi confidenţialităţii).

Capitolul III. Organizarea prestării serviciilor de întrerupere voluntară a cursului sarcinii
Secţiunea 1. Condiţii privind organizarea activităţii de 

întrerupere voluntară a cursului sarcinii
7.  Întreruperea voluntară a cursului sarcinii se efectuează conform prevederilor Legii ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr. 34, art. 373).

8.  Întreruperea voluntară a cursului sarcinii se efectuează în instituţia medico-sanitară care prestează acest gen de servicii, la alegerea femeii gravide, indiferent de locul de trai sau viza de reşedinţă. 
9. Întreruperea voluntară a cursului sarcinii se efectuează numai de medicii specialişti în obstetrică-ginecologie, instruiţi în prestarea acestui gen de servicii.
10. Medicii rezidenţi în obstetrică-ginecologie pot efectua întreruperea voluntară a cursului sarcinii doar sub supravegherea responsabililor pentru instruirea şi pregătirea lor.

11. Instituţia medico-sanitară garantează accesul liber şi nestingherit al femeilor gravide la serviciul de întrerupere voluntară a cursului sarcinii şi efectuarea acestuia în condiţii de confidenţialitate.

12. Instituţia medico-sanitară informează  fiecare femeie gravidă, care se adresează pentru întreruperea voluntară a cursului sarcinii, asupra metodelor, alternativelor, precum şi asupra riscurilor  existente, conform prevederilor Legii nr. 263-XVI din 27 octombrie 2005 cu privire la drepturile şi responsabilităţile pacientului (Monitorul Oficial al Republicii Moldova, 2005, nr. 176-181, art. 867).

13. Instituţia medico-sanitară efectuează  întreruperea voluntară a cursului sarcinii prin metoda aleasă de femeia gravidă sau o referă către altă instituţie medico-sanitară care prestează servicii de întrerupere a sarcinii prin metoda aleasă de femeia gravidă.

14. Instituţia medico-sanitară afişează în loc vizibil şi accesibil drepturile pacientului şi tarifele intervenţiilor de întrerupere voluntară a cursului sarcinii în perioada primelor 12 săptămâni, conform actelor normative în vigoare. 
15. Medicii obstetricieni ginecologi, care efectuează întreruperea voluntară a cursului sarcinii, vor menţine evidenţa zilnică a pacientelor în Registrul de evidenţă a intervenţiei de întrerupere voluntare a cursului sarcinii (anexa nr.3 la ordin).
16. Examinarea la prezenţa maladiilor sexual-transmisibile şi aprecierea gradului de puritate a vaginului, la necesitate, se efectuează înainte de întreruperea voluntară a cursului sarcinii, cu prealabila explicare a necesităţii şi acordului informat al pacientei.
17. În cazul depistării proceselor inflamatorii acute şi sub-acute de diverse localizări şi a bolilor infecţioase acute, intervenţia de întrerupere voluntară a cursului sarcinii se efectuează după tratamentul acestora, luînd în consideraţie şi termenul sarcinii.
18. Femeile gravide, care efectuează o întrerupere voluntară a cursului sarcinii, înainte de efectuarea intervenţiei îşi vor exprima consimţămîntul prin semnarea acordului informat (anexele nr. 3 şi 4 la Regulament), care se anexează la Fişa medicală de întrerupere voluntară a cursului sarcinii (anexa nr. 2 la ordin).
19.  La femeile gravide cu vîrstă sub 16 ani întreruperea voluntară a cursului sarcinii se efectuează cu consimţămîntul reprezentantului său legal, conform prevederilor Legii ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr. 34, art. 373), cu excepţia cazurilor cînd sarcina pune în pericol viaţa femeii gravide.
20.  În cazul unei intervenţii medicale de urgenţă, necesare pentru a salva viaţa femeii gravide, cînd aceasta nu-şi poate exprima voinţa, iar consimţămîntul reprezentantului său legal nu poate fi obţinut la timp, personalul medical, abilitat în modul stabilit de legislaţie, are dreptul de a lua decizia respectivă în interesul femeii.
21. Antecedentele medicale şi reacţiile alergice ale pacientei, vârsta gestaţională (confirmată şi consemnată în baza anamnezei menstruale şi examenului clinic), semnele vitale înainte şi după intervenţie (tensiunea arterială, pulsul, temperatura), de asemenea, se înregistrează în Fişa medicală de întrerupere voluntară a cursului sarcinii.
22. Grupa sanguină şi Rh se determină în cazul în care nu sunt cunoscute şi documentate în buletinul de identitate. Femeilor gravide cu Rh-negativ se oferă Imunoglobulina anti-rezus.
23. Efectuarea/neefectuarea izoimunizării se înregistrează în  Registrul de evidenţă a intervenţiei de întrerupere a cursului sarcinii.
24. Consilierea post-avort şi eliberarea de contraceptive se documentează în Registrul de evidenţă a intervenţiei de întrerupere a cursului sarcinii, cu semnătura de confirmare a pacientei.
25. Medicii obstetricieni-ginecologi, care efectuează întreruperea voluntară a cursului sarcinii, la necesitate,  vor elibera certificat de concediu medical pentru întreruperea voluntară a cursului sarcinii, conform prevederilor Hotărîrii Guvernului nr.469 din 24 mai 2005 „Cu privire la aprobarea instrucţiunii privind modul de eliberare a certificatului de concediu medical” (Monitorul Oficial al Republicii Moldova, 2005, nr. 77-79, art. 529). La solicitarea pacientei, în certificatul de concediu medical nu se va indica diagnosticul de avort.
26. Despre complicaţiile survenite în urma întreruperii voluntare a cursului sarcinii, medicul obstetrician-ginecolog curant, de comun cu şeful subdiviziunii, în mod de urgenţă anunţă conducătorul instituţiei medico-sanitare, care informează Secţia de evaluare, monitorizare şi integrare a serviciilor medicale a Institutului de Cercetări Ştiinţifice în domeniul Ocrotirii Sănătăţii Mamei şi Copilului.
27. Instituţia medico-sanitară întocmeşte Raportul statistic nr. 13 „Privind  întreruperea de sarcină” (aprobat prin Ordinul nr. 106 din 6 octombrie 2008 al Biroului Naţional de Statistică al Republicii Moldova), care se prezintă trimestrial, semestrial şi anual către Centrul Naţional de Management în Sănătate.
28. Întreruperea voluntară a cursului sarcinii se codifică şi se raportează după Clasificaţia Internaţională a Maladiilor (CIM) revizia a X OMS. 


 Secţiunea 2. Întreruperea voluntară a cursului sarcinii în 
perioada primelor 12 săptămâni de sarcină
29. Întreruperea voluntară a cursului sarcinii în perioada primelor 12 săptămâni de sarcină se efectuează în instituţiile medico-sanitare publice şi private.

30. Întreruperea voluntară a cursului sarcinii prin metoda medicamentoasă, în perioada primelor 9 săptămâni, fără patologie asociată, se efectuează de către medicii obstetricieni-ginecologi, care au pregătirea necesară în metoda avortului medicamentos, în Asociaţiile Medicale Teritoriale, Centrele de Sănătate a Femeii, Secţiile Consultative din cadrul Centrelor Perinatologice, în secţia de sănătate a reproducerii a Centrului Naţional Sănătatea Reproducerii şi Genetică Medicală.
31. Întreruperea voluntară a cursului sarcinii prin metoda vacuum aspirării manuale sau electrice, în perioada primelor 10 săptămâni, fără patologie asociată, se efectuează de către medicii obstetricieni-ginecologi, care au pregătirea necesară în metoda vacuum aspirării manuale sau electrice, în Asociaţiile Medicale Teritoriale, Centrele de Sănătate a Femeii, Secţiile Consultative din cadrul Centrelor Perinatologice, în secţia de sănătate a reproducerii a Centrului Naţional Sănătatea Reproducerii şi Genetică Medicală.
32. Întreruperea voluntară a cursului sarcinii cu termen între 10-12 săptămâni de sarcină se efectuează în instituţiile medico-sanitare ce oferă asistenţă medicală specializată spitalicească (secţii de ginecologie sau obstetrică-ginecologie) prin metoda vacuum aspirării manuale/electrice sau raclaj, daca metodele de aspirare vacuum nu sunt disponibile.
33. Întreruperea voluntară a cursului sarcinii în perioada primelor 12 săptămâni cu patologie asociată (cu risc major pentru pacientă)  şi la pacientele cu  vârstă sub 16 ani (indiferent de prezenţa sau nu a patologiei asociate), se efectuează numai în instituţia medico-sanitară ce oferă asistenţă medicală specializată spitalicească (secţii de ginecologie sau obstetrică-ginecologie).
34. Întreruperea voluntară a cursului sarcinii în perioada primelor 12 săptămâni se efectuează sub anestezie locală sau generală, la alegerea pacientei, după informarea ei în cadrul consilierii, şi expimarea consimţămîntului prin semnarea acordului informat.                                                                                                  
35. La externare medicul va completa şi oferi pacientei Extrasul medical (Formular nr. 027/e), cu menţionarea diagnosticului, metodei efectuate pentru întreruperea voluntară a cursului sarcinii şi recomandărilor la domiciliu.
Secţiunea 3. Întreruperea voluntară a cursului sarcinii 
după primele 12 săptămîni de sarcină 

36. Întreruperea voluntară a cursului sarcinii după primele 12 săptămâni de sarcină se efectuează doar în instituţiile medico-sanitare publice.

37. Întreruperea voluntară a cursului sarcinii după primele 12 săptămâni şi pînă la sfîrşitul săptămânii 21-a de sarcină se efectuează la indicaţii medicale (anexa nr. 1 la Regulament) şi sociale (anexa nr. 2 la Regulament).

38. Instituţia medico-sanitară, ce oferă asistenţă medicală specializată de ambulator:

1) prin intermediul medicilor obstetricieni-ginecologi, asigură perfectarea Fişei personale a gravidei şi lăuzei (formular nr. 111/e) şi perfectarea îndreptării către Compania Naţională de Asigurare în Medicină teritorială pentru eliberarea Poliţei de asigurare obligatorie de asistenţă medicală; 

2) asigură efectuarea investigaţiilor, consultaţiilor medicilor specialişti de profil în argumentarea indicaţiilor şi asigură evidenţa cazurilor de întrerupere voluntară a cursului sarcinii după primele 12 săptămâni şi până la sfîrşitul săptămânii 21-a de sarcină. 

3) aprobă prin ordin Comisia Medical Consultativă în următoarea componenţa: Directorul medical al instituţiei medico-sanitare publice, medicul curant specialist obstetrician-ginecolog, medic specialist medicina internă, şeful secţiei obstetrică, jurist din cadrul instituţiei medico-sanitare publice.

39. Comisia Medical Consultativă:

1) selectează indicaţiile medicale sau sociale pentru fiecare caz aparte, în baza cererii femeii gravide, documentaţiei juridice şi/sau medicale prezentate, şi consimţămîntul femeii gravide prin semnarea acordului informat; 
2) eliberează trimitere-extras (formularul 027/e), ce serveşte bilet de trimitere pentru spitalizarea femeii gravide în staţionarul obstetrical-ginecologic.
40. Instituţia medico-sanitară ce oferă asistenţă medicală specializată  spitalicească:

1) asigură perfectarea Fişei medicale a bolnavului din staţionar, Forma nr. 003/e

2) efectuează evidenţa fiecărei femei gravide pentru întrerupere voluntară a cursului sarcinii după primele 12 săptămâni în Registrul de evidenţă a internărilor bolnavilor şi renunţărilor la spitalizare, Forma nr. 001/e, şi Registrul de înregistrare a intervenţiilor chirurgicale în staţionar, Forma nr. 008/e.

3) Efectuează intervenţia de întrerupere a cursului sarcinii.
41. Prezenţa malformaţiilor congenitale la făt va fi confirmată de cel puţin 2 specialişti în ultrasonografie, inclusiv unul din cadrul Centrului Perinatologic de nivelul III până la sfârşitul săptămânii 21 de gestaţie.

42. În caz de diagnostic incert de malformaţii congenitale, femeia gravidă se va îndrepta în Centrul Naţional Sănătatea Reproducerii şi Genetică Medicală, pentru confirmarea diagnosticului şi oferirea consilierii privind pronosticul şi perspectivele postnatale.

43. Confirmarea malformaţiilor congenitale şi aberaţiilor cromozomiale se efectuează prin efectuarea examenului pato-morfologic al produsului de concepţie, cu documentarea (fotografierea) malformaţiilor fetale, care se anexează la Fişa medicală a bolnavului din staţionar, Forma nr. 003/e.
Anexa nr. 1 

La Regulamentul  pentru efectuarea întreruperii voluntare a cursului sarcinii
Indicaţiile medicale 
pentru întreruperea voluntară a cursului sarcinii după 12 săptămâni 

şi pînă la sfîrşitul săptămânii 21-a de sarcină
1. Malformaţiile fetale incompatibile cu viaţa/incurabile.
2. Stările în urma tratamentului chirurgical cu înlăturarea unui organ vital important.

3. Maladiile sau stările patologice care pun în pericol sănătatea şi viaţa femeii gravide.
	Nr.
	
	Denumirea bolii
	Forma, stadia, gradul boli

	Capitolul I.

Bolile infecţioase şi parazitare. Tuberculoza.

Tuberculoza aparatului respirator, cu confirmare bacteriologică şi histologică.

Tuberculoza sistemului nervos.

Tuberculoza altor organe.

Sifilisul. 

Sifilisul recent (primar, secundar).

Sifilisul tardiv.

Alte forme de sifilis, fără precizare.

Hepatita virală.

Rubeola.

Bolile prin virusul de imunodeficienţă umană.

Capitolul II.

Tumori maligne.

Capitolul III.

Bolile sângelui, ale organelor hematopoietice şi unele tulburări ale mecanismului imunitar.

Aplazii medulare.

Anozalia de coagulare, purpură şi alte afecţiuni hemoragice. 

Capitolul IV.

Bolile endocrine, de nutriţie şi metabolism.

Afecţiunile glandei tiroide.

Sindromul insuficienţei tiroide congenitale.

Tireotoxicoza (hipertiroidia).

Diabetul zaharat.

Diabetul zaharat insulinodependent.

Diabet zaharat la ambii soţi.

Hipoparatiroidia.

Hiperparatiroidia şi alte boli ale glandei paratiroide.

Tulburări ale glandei suprarenale.

Fenilcetonurie clasică.

Amiloidoza

Capitolul V.

Tulburări mentale şi de comportament.

Tulburări mentale organice

Tulburări mentale şi de comportament legate de utilizarea de substanţe psiho-active.

Schizofrenia, tulburări schizotipale, tulburări delirante.  

Tulburări affective.

Tulburări specifice ale personalităţii

Retard mentalic 

Alcoolizmul

Narcomania 

Capitolul VI.

Bolile sistemului nervos.

Boli inflamatorii ale sistemului nervos central.

Meningită bacteriană

Meningita în cursul unor boli bacteriene clasate la alte locuri.

Meningita în cursul altor boli infecţioase şi parazitare clasate la alte locuri.

Meningita datorită altor cause şi neprecizate.

Encefalită, mielită şi encefalomielită.

Encefalita, mielita şi encefalomielita în cursul unor afecţiuni clasate la alte locuri.

Cysticercoza.

Atrofii primare sistemice afectând în special sistemul nervos central.

Coreea Kuntington

Ataxia eriditară

Amiotrofia spinală şi sindroame înrudite

Afecţiuni degenerative sistemice afectând în principal sistemul nervos central în cursul unor afecţiuni clasice la alte locuri.

Sindroame extrapiramidale şi tulburări ale motricităţii.

Boala Par Kinson

Sindrom Par Kinson secundar

Alte boli degenerative ale nucleilor centrali cenuşii

Alte afecţiuni degenerative ale sistemului nervos

Boli demielinizante ale sistemului nervos central

Afecţiuni episodice şi paroxistice

Polinevrite şi alte afecţiuni ale sistemului nervos

Neuropatia eriditară şi idiopatică. Afecţiuni musculare şi neuromusculare.

Paralizii cerebrale şi alte sindroame paralitice.

Capitolul VII.

Bolile ochiului şi anexelor sale.

Afecţiuni ale scleroticei, corneei, irisului şi corpilor ciliari.

Cherafita

Cicatrice şi capacităţi corneene

Afecţiuni ale chorbidei şi ale retinei. Chorioretinita.

Dezlipirea şi ruptura retinei

Glaucomul

Afecţiuni ale nervului şi căilor optice .

Nevrita optică

Alte afecţiuni ale nervului şi căilor optice

Afecţiuni ale nervului şi căilor optice în cursul unor boli clasate la alte locuri

Tulburări de vedere şi cecitate

Capitolul VIII.

Bolile urechii şi apofizei mastoide.

Bolile urechii interne

Otoscleroza

Afecţiunile funcţiei vestibulare 

Capitolul IX.

Bolile aparatului circulator.

Reumatismul articular acut

Cardiopatia reumatismală cronică.

Bolile reumatismale ale valvei mitrale.

Bolile reumatismale ale valvei aortice

Bolile reumatismale ale valvei tricuspide

Boli multiple valvulare

Boala hipertensivă

Boala ischemică a inimii

Cardiopatia pulmonară şi bolile vaselor pulmonare

Alte forme de cardiopatii .

Pericardita acută

Alte boli ale pericordului

Miocardita acută.

Miocardita în bolile clasate la alte locuri 

Bloc atrio-ventricular şi al ramurii stângi a fascicolului

Alte tulburări de conducere 

Stop cardiac 

Tahicardia paroxistică

Fibrilaţie atrială, flutter

Insuficienţa cardiacă

Anevrismul şi disecţia aortică

Embolia şi tromboza arterială

Alte afecţiuni ale arterelor şi arteriolelor
Capitolul X.

Bolile aparatului respirator.

Sindrom de suferinţă respiratory la adulţi.

Insuficienţă respiratorie neclasată la alte locuri. 

Capitolul XI.

Bolile aparatului digestive.

Ulcerul gastric 

Ulcer duodenal

Ulcer peptic, cu localizare neprecizată

Ulcer gastro-jejunal

Hernia abdominală

Hernia diafragmatică

Alte hernii abdominale

Colita ulceroasă

Alte gastro-enteriteşi colite neinfecţioase

Boala alcoolică a ficatului

Boala toxică a ficatului

Insuficienţa hepatică

Hepatita cronică

Fibroza şi ciroza ficatului

Litiaza biliară

Pancreatita acută

Malabsorbţia intestinală

Capitolul XIII.

Bolile pielii şi ţesutului cellular subcutanat

Pemphigus

Pemphigoid

Capitolul XIII.

Bolilor sistemului osteo-articular ale muşchilor şi ţesutului conjunctiv

Artropatii infecţioase

Poliartropatii inflamatorii

Artrita reumatică seropozitivă

Alte artrite reumatoide

Afecţiunile diseminate ale ţesutului conjunctiv

Spondilartrita anchilozontă 

Osteopatii şi chondropatii

Capitolul XIV.

Bolile aparatului genito-urinar

Glanurolopatiile

Bolile renale tubulointerstiţiale

Insuficienţa renală

Fistulele tractului genital la femeie gravidă
Capitolul XV.

Sarcina, naşterea, lăuzia.

Mola hidatiformă

Hipertensiune gestaţională cu proteinurie importantă

Vomă incoercibilă în cursul sarcinii

Capitolul XVI.

Malformaţii congenitale, deformaţii şi anomalii cromozomiale. 

Bolile ereditare
	Toate formele active

    -//-//-

· // - // - 

Forme grave

Orice formă şi localizare.

Decompen-sat

Forme medii şi severe

Forma severă

Faza activă

Cazuri severe

Toate formele

Forme severe

Forma severă

Orice stadie

La ambii ochi

Mai puţin de 0,05


Toate formele

Stadiu II-III

Cu stenoză şi hemoragie

-//-//-//-//-

-//-//-//-//-

-//-//-//-//-

cu diastaza peretelui abdominal

forme grave
	Meningită tuberculoasă contraindicată la întreruperea sarcinii

Tuberculoza miliară, contraindicaţie la întreruperea sarcinii .

Primele 3 luni de sarcină.

După suportarea altor boli infecţioase în primele 3 luni de sarcină problema întreruperii sarcinii se rezolvă în mod individual.

Des recidivante.

Concluzia dispensarului psihoneurologic

Întârzierea mentală medie, severă, profundă.

De dimensiuni considerabile

Cu insuficienţă renală

Naşterea copiilor cu aceeaşi anomalie

Existenţa la un copil a unei boli eriditare determinate la 




Anexa nr. 2 

La Regulamentul  pentru efectuarea întreruperii voluntare a cursului sarcinii

Indicaţiile sociale 

pentru întreruperea voluntară a cursului sarcinii după 12 săptămâni 
şi pînă la sfîrşitul săptămânii 21-a de sarcină
1. vârsta femeii gravide sub 18 ani şi peste 40 ani;  

2. sarcina survenită în urma violului, incestului sau a traficului cu fiinţe umane;

3. divorţ în timpul sarcinii;

4. decesul soţului în timpul sarcinii;

5. privaţiune de libertate sau de drepturi părinteşti a unuia sau a ambilor soţi;

6. femeile gravide aflate în procesul de migraţie; 

7. femeile gravide cu 5 şi mai mulţi copii;

8. femeile gravide care au în grija sa: 

1) un copil mai mic de 2 ani; 

2) unul sau mai mulţi membri ai familiei încadraţi în gradul I de invaliditate, care necesită îngrijire, conform concluziei Consiliului de Expertiză Medicală a Vitalităţii.
9. asocierea a minim 2 circumstanţe: lipsa domiciliului, lipsa surselor financiare de existenţă, abuz de alcool sau/şi droguri, acte de violenţă domestică, vagabondaj.

Anexa nr. 3 

La Regulamentul pentru efectuarea întreruperii voluntare a cursului sarcinii
Acord informat 

pentru intervenţia de aspiraţie vacuum electrică sau manuală

Vacuum aspiraţia este intervenţia prin intermediul căreia conţinutul cavităţii uterine este evacuat prin o canulă specială folosind presiunea negativă produsă de aspiratorul vacuum electric sau de o sursă manuală de aspiraţie vacuum. Canula este moale, flexibilă, nu atinge pereţii uterului şi, din această cauză, vacuum aspiraţia este mai puţin traumatică.

Avantajele aspiraţiei vacuum electrice sau manuale:
1. Prin această metodă se reduce esenţial traumatizarea colului uterin şi a endometrului:

1)  pînă la termenul de 7 săptămîni canula poate fi introdusă în uter fără dilatarea colului  uterin.

2)  chiuretaj de control al cavităţii uterine nu este necesar.

2. Examinarea imediată a aspiratului obţinut permite de a confirma evacuarea completă a conţinutului din uter.

3. Intervenţia durează mult mai puţin decît chiuretajul şi poate fi efectuată sub anestezie locală. 

4. Multiple studii ştiinţifice arată că numărul complicaţiilor severe şi a sterilităţii este mult mai redus în vacuum aspiraţie faţă de chiuretaj.

Trebuie să fiţi conştientă de faptul, că în toate intervenţiile chirurgicale, medicale şi de diagnosticare există unele riscuri pentru infecţie, dereglarea coagulării sîngelui, hemoragie, şoc, reacţii alergice şi chiar moartea.
Riscurile aspiraţiei vacuum electrice sau manuale: 

1. Hemoragie, care poate cere  dilatare şi chiuretaj pentru a înlătura cheagurile sau resturile din uter

2.  Avort incomplet sau continuarea sarcinii, care poate necesita o intervenţie suplimentară

3.  Infecţia uterului, trompelor şi a ovarelor

4.  Sterilitate sau incapacitate de a naşte copii

5.  Stenoză cervicală cu necesitate de re-dilatare

6.  Eşecul revenirii la ciclul menstrual

7.  Formarea ţesutului cicatrizant intrauterin. 

8.  Perforarea uterului cu vătămarea uterului, ovarelor, altor organe vecine, care pot necesita intervenţie abdominală şi operaţie de restabilire a intestinului , a vezicii urinare, uterului sau a vaselor sangvine,  sau histerectomia  (înlăturarea) uterului

9.  Moartea în urma complicaţiilor anesteziei sau intervenţiei de întrerupere a sarcinii.

Aceste complicaţii, insa, sunt extrem de rare în aspirarea vacuum electrică sau manuală.
Anestezia implică riscuri şi pericole suplimentare, dar aplicarea mijloacelor anestetice este necesară pentru uşurare şi protecţie de durere în timpul intervenţiilor prevăzute şi a celor suplimentare. Anestezia, posibil, va trebui să fie modificată fără ca să primiţi explicaţii în timpul intervenţiei â. În urma folosirii oricărui mijloc anestetic pot surveni probleme respiratorii, reacţii la medicamente, paralizia, afectarea creierului şi chiar moartea, însă aceste complicaţii sunt extrem de rare şi specifice mai mult anesteziei generale.

La alegerea Dumneavoastră se aplică anestezia generală sau locală.
Avantajele anesteziei locale:

1. Sunteţi în contact cu medicul, vă puteţi stăpîni propriile emoţii

2. În caz de complicaţii diagnosticul este pus imediat, ceea ce este dificil în caz de anestezie generală

3. Sunteţi scutită de riscurile anesteziei generale

4. Hemoragia în timpul intervenţiei este mai mică

5. După intervenţie sunteţi în conştiinţă, nu este nevoie de timp ca să reveniţi la normal de la starea de somnolenţă care survine după anestezia generală

În caz de anestezie locală în timpul intervenţiei aspiraţiei vacuum electrice sau manuale veţi simţi atingerile, dar durerea va lipsi. Poate să persiste senzaţia de durere moderata în partea de jos a abdomenului (comparabilă cu aceea pe care o aveţi în timpul menstruaţiei, cînd ultima este dureroasă), de o intensitate mai mare sau mai mică, dar aceste crampe sunt absolut suportabile, mai ales că intervenţia este de scurtă durată. 

Fiind informată despre riscurile şi beneficiile anesteziei locale sau generale eu aleg 

Anestezie locală____ Anestezie generală_____

Trebuie să ştiţi, că în săptămînile care urmează după avort aveţi aceleaşi şanse să deveniţi gravidă ca şi după o menstruaţie obişnuită. De aceea este strict necesar să discutaţi cu medicul şi să alegeţi chiar acum o metodă de contracepţie. 
Fiind conştientă de decizia de a întrerupe sarcina, cerînd întreruperea sarcinii şi citind acest formular eu îmi asum responsabilitatea pentru rezultatul acestei intervenţii în comun cu medicii şi personalul care oferă aceste servicii şi nu voi avea nici o pretenţie în cazul survenirii unor complicaţii din cele enumerate.

 Numele, prenumele pacientei   __________________________________

Data                                                                                                                         Semnătura 

Anexa nr. 4 

La Regulamentul pentru efectuarea întreruperii voluntare a cursului sarcinii
Acord informat 

pentru avortul medicamentos

Avortul medicamentos este o modalitate de întrerupere a sarcinii folosind pastile administrate oral. Eu înţeleg că o altă opţiune de întrerupere a sarcinii pentru mine este un avort chirurgical.

Eu înţeleg că dacă aleg această metodă, eu voi administra 200 mg mifepriston (1 tabletă) pe cale orală în clinică. Eu înţeleg că va trebui să administrez 400 mcg misoprostol (2 tablete) pe cale sublinguală (sub limbă) timp de 30 minute peste 24 ore, şi eu pot alege să-l administrez la domiciliu sau să revin la clinică pentru a-l administra. Eu înţeleg că va trebui să revin a doua oară la clinică pentru un control peste două săptămîni după prima vizită. Eu pot, de asemenea, veni la clinică oricînd, precum şi dacă am careva întrebări sau preocupări. Eu înţeleg că eu pot solicita şi voi beneficia de avort chirurgical în orice moment. 

Eu înţeleg că multe femei gravide dezvoltă unele efecte adverse de la regimul de inducere a avortului medicamentos utilizat în acest studiu. Eu pot avea greaţa şi pot vomita sau avea diaree. Eu înţeleg că probabil voi avea dureri abdominale sau crampe abdominale, şi hemoragie. Hemoragia poate fi mai masivă decît cea pe care o am de obicei în timpul menstruaţiei. Eu înţeleg că toate aceste efecte adverse sunt temporare.

Eu înţeleg că regimul de inducere a avortului medicamentos poate eşua să întrerupă sarcina. Eu am fost informată că aceasta se întîmplă în două pînă la opt procente de cazuri. 

Există cîteva raportări ale anomaliilor fetale de la femeile gravide care au administrat misoprostol şi apoi au decis să ducă sarcinile pînă la termen. Prin urmare, dacă tratamentul eşuează, eu înţeleg că este foarte recomandabil să fiu supusă unui avort chirurgical. Totuşi, dacă eu optez pentru continuarea sarcinii pînă la termen, eu înţeleg că pot beneficia de asistenţa prenatală standard oferită de această clinică. 

Eu înţeleg că informaţia despre acest avort va fi păstrată confidenţială. 

Dacă eu am o urgenţă medicală în rezultatul intervenţiei efectuate de întrerupere a sarcinii, sau careva preocupări privind studiul, eu pot apela la _____________ la numărul de telefon: _____________. 

Eu, _________________________________ (tipăriţi numele), sunt de acord să obţin avortul medicamentos.

Eu am făcut cunoştinţă cu şi înţeleg informaţia din acest formular de acord informat. Eu am primit răspuns la toate întrebările mele, şi am primit numele persoanei şi numărul de telefon la care pot apela în caz de urgenţă.

Semnat: ___________________________


Data: _______________

Confirmarea prestatorului
Eu confirm că am explicat completamente scopul şi natura investigaţiilor şi riscul implicit.

Semnat: ___________________________


Data: _______________ 

